text: 29,2 millioner til Padborg
  13 november 2011 kl. 07.56
  Årets største gevinst røg lørdag aften til Padborg. Den heldige spiller har vundet hele den dobbelte Jackpot-pulje i Lotto ? den lyder på 29.288.063 kroner.
  Det er en rekorduge. Lørdag aften har en spiller vundet den 11. største gevinst i danmarkshistorien - den største gevinst endnu vundet i 2011. I næste uge er der rekord mange penge på spil i Onsdags Lotto, som har 92 millioner kroner i puljerne. 
  Lørdagens heldige asen har vundet 29.288.063 kroner på en Rækkekupon spillet hos SuperBrugsen, Bovvej 9, 6330 Padborg. Danske Spil har endnu ikke hørt fra vinderen. 
  Den hidtil største gevinst vundet i 2011 er på 28.301.966 kroner. Den er vundet i Joker Lørdag i uge 31 på danskespil.dk og er placeret på en 12. plads over danmarkshistoriens største gevinster. Rekorden lyder på 38,5 millioner kroner og blev i marts 2008 vundet af en københavnsk familie.
  